**2021. gada Alūksnes novada domes vēlēšanas** notika 5. jūnijā 2021. gada Latvijas pašvaldību vēlēšanās. Vēlēšanās Alūksnes novada domē tika ievēlēti 15 deputāti. Vēlēšanās piedalījās 6 kandidātu saraksti, kas kopā sastāvēja no 102 kandidātiem.

Vēlēšanu norise
---------------

Alūksnes novadā atradās 19 vēlēšanu iecirkņi. Alsviķu pagastā varēja nobalsot Alsviķu Kultūras namā un Strautiņu pamatskolā (nepieejams cilvēkiem ar kustību traucējumiem), Alūksnes pilsētā varēja nobalsot Alūksnes pilsētas administratīvajā ēkā, Alūksnes novada vidusskolā un SIA "Alūksnes Energoceltnieks" ēkā (nepieejams cilvēkiem ar kustību traucējumiem), Annas pagastā varēja nobalsot Annas Kultūras namā, Ilzenes pagastā varēja nobalsot Sporta, kultūras, interešu izglītības un mūžizglītības centrā "Dailes", Jaunalūksnes pagastā varēja nobalsot Kolberģa Tautas namā, Jaunannas pagastā varēja nobalsot Jaunannas Tautas namā, Jaunlaicenes pagastā varēja nobalsot Jaunlaicenes pamatskolā (nepieejams cilvēkiem ar kustību traucējumiem), Kalncempju pagastā varēja nobalsot Kalncempju pagasta pārvaldē (nepieejams cilvēkiem ar kustību traucējumiem), Liepnas pagastā varēja nobalsot Liepnas Tautas namā, Malienas pagastā varēja nobalsot Malienas Tautas namā, Mālupes pagastā varēs nobalsot Mālupes Saieta namā, Mārkalnes pagastā varēja nobalsot Mārkalnes Tautas namā, Pededzes pagastā varēja nobalsot Pededzes Tautas namā, Veclaicenes pagastā varēja nobalsot Veclaicenes pagasta pārvaldē, Zeltiņu pagastā varēja nobalsot Zeltiņu pagasta pārvaldē un Ziemeru pagastā varēja nobalsot Ziemera pagasta pārvaldē.

Oficiālajā vēlēšanu dienā, sestdienā, 5. jūnijā, iecirkņi bija atvērti no pulksten 7ː00 līdz 20ː00 (LAT), bet ikkatrā iecirknī vēlētājs varēja arī balsot iepriekš — gan pirmdienā, 31. maijā, no pulksten 16ː00 līdz 20ː00 (LAT), gan ceturtdienā, 3. jūnijā, no pulksten 9ː00 līdz 16.00 (LAT), gan arī piektdienā, 4. jūnijā, no pulksten 13ː00 līdz 20ː00 (LAT).

Šajā novadā balsstiesīgais vēlētājs varēja nobalsot jebkurā iecirknī, jo vēlētāju noteikšanai tika izmantoti iepriekš sastādīti vēlētāju saraksti. COVID-19 pandēmijas dēļ iecirkņos bija jāievēro dažādi epidemioloģiskās drošības pasākumi, kā piemēram, ierodoties iecirknī, bija jāvelk sejas maska, jāievēro divu metru distance no citiem cilvēkiem un jādezinficē rokas, papildus arī tika ieteikts uz vēlēšanām nākt ar savu pildspalvu.

Latvijas Televīzijas ziņu raidījuma Panorāma rubrikā "Tautas panorāma" 2021. gada 15. aprīlī tika pārraidīts sižets par Alūksnes novadu, kurā tika aptaujāti novada iedzīvotāji. Kā lielākās problēmās iedzīvotāji norādīja darbavietu un bērnudārza vietu trūkumu, kā arī vēl neuzcelto Alūksnes sporta centru.

### Balsošanas sistēma

Latvijas Pašvaldības domes vēlēšanu likums nosaka, ka pašvaldības tiek ievēlētas vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes. Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad domi ievēl uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem, tad uz saīsinātu laiku — līdz nākamajām noteiktajām pašvaldību vēlēšanām.

Novada domē tika ievēlēti 15 deputāti, ja iedzīvotāju skaits administratīvajā teritorijā bija zemāks par 30 000.

Tiesības piedalīties Alūksnes novada domes vēlēšanās bija Latvijas un citu Eiropas Savienības (ES) dalībvalstu pilsoņiem, sākot no 18 gadu vecuma, kuriem bija reģistrēta dzīvesvieta Alūksnes novada administratīvajā teritorijā 90 dienas pirms vēlēšanu dienas, vai kuriem Alūksnes administratīvajā teritorijā piederēja nekustamais īpašums. Lai apliecinātu vēlētāja identitāti bija jānorāda derīga ES pilsoņa pase vai personas apliecība (eID karte).

Kandidātu saraksti
------------------

2021. gada 9. aprīlī tika izlozēti sarakstu kārtas numuri.

| Nr. | Saraksts | Kandidāti | Līderis | Balsis | % | Ievēlēti |
| --- | --- | --- | --- | --- | --- | --- |
| 1 | Latvijas attīstībai | 18 | Jānis Sadovņikovs | 321 | 7,24% | 1 |
| 2 | Jaunā Vienotība | 18 | Dzintars Adlers | 1022 | 23,05% | 3 |
| 3 | Zaļo un Zemnieku savienība | 18 | Arturs Dukulis | 1034 | 23,33% | 4 |
| 4 | Jaunā konservatīvā partija | 18 | Līga Langrate | 943 | 21,27% | 3 |
| 5 | Nacionālā apvienība "Visu Latvijai!"—"Tēvzemei un Brīvībai/LNNK" | 12 | Druvis Tomsons | 587 | 13,24% | 2 |
| 6 | Vidzemes partija, Latvijas Reģionu apvienība | 18 | Aivars Fomins | 467 | 10,53% | 2 |

Ievēlētie deputāti
------------------

Vēlēšanu rezultāti tika uzzināti pēc visu vēlētāju balsu saskaitīšanas, un ievēlēto deputātu saraksts bija pieejams pēc vēlēšanu rezultātu apstiprināšanas.

| **Nr.** | **Deputāts** | **Saraksts** |
| --- | --- | --- |
| 1 | Arturs Dukulis | Zaļo un Zemnieku savienība |
| 2 | Modris Lazdekalns |
| 3 | Druvis Mucenieks |
| 4 | Artūrs Grīnbergs |
| 5 | Dzintars Adlers | Jaunā Vienotība |
| 6 | Maruta Kauliņa |
| 7 | Jānis Skulte |
| 8 | Līga Langrate | Jaunā konservatīvā partija |
| 9 | Verners Kalējs |
| 10 | Modris Račiks |
| 11 | Druvis Tomsons | Nacionālā apvienība "Visu Latvijai!"—"Tēvzemei un Brīvībai/LNNK" |
| 12 | Ilze Līviņa |
| 13 | Aivars Fomins | Vidzemes partija, Latvijas Reģionu apvienība |
| 14 | Elita Laiva |
| 15 | Jānis Sadovņikovs | Latvijas Attīstībai |

Atsauces
--------

1. ↑  «Vēlēšanu iecirkņi». *cvk.lv*. CVK. Arhivēts no oriģināla, laiks: 2021. gada 13. aprīlī. Skatīts: 2021. gada 30. maijā.
2. ↑  «Vēlēšanu iecirkņi Alūksnes novadā». Alūksnes novads. Skatīts: 2021. gada 14. aprīlī.
3. ↑  «2021. gada 5. jūnija vēlēšanas». *cvk.lv*. CVK. Skatīts: 2021. gada 24. aprīlī.
4. ↑  Madara Līcīte. «Centrālā vēlēšanu komisija izsludina pašvaldību vēlēšanas 5. jūnijā». *lsm.lv* (LSM), 2021. gada 21. janvārī. Skatīts: 2021. gada 24. aprīlī.
5. ↑  «Ieteikumi Covid-19 infekcijas profilaksei vēlēšanās». *cvk.lv*. CVK. 2021. gada 18. martā. Skatīts: 2021. gada 31. maijā.
6. ↑  Ģirts Zvirbulis. ««Tautas panorāma»: Alūksnes novadā bažas par darbavietām un sāpe par neuzcelto sporta centru». *lsm.lv* (LSM), 2021. gada 15. aprīlī. Skatīts: 2021. gada 15. aprīlī.
7. ↑  «Pašvaldību domēs ievēlajamo deputātu skaits». *cvk.lv*. CVK. Arhivēts no oriģināla, laiks: 2021. gada 5. jūnijā. Skatīts: 2021. gada 13. aprīlī.
8. ↑  «Partijas izlozē numurus pašvaldību vēlēšanām». Alūksnes novads. 2021. gada 9. aprīlī. Skatīts: 2021. gada 14. aprīlī.
9. ↑  Zaļo un Zemnieku savienība, aplūkots 2022. gada 24. septembrī
10. ↑  Jaunā Vienotība, aplūkots 2022. gada 24. septembrī
11. ↑  Jaunā konservatīvā partija, aplūkots 2022. gada 24. septembrī
12. ↑  Nacionālā apvienība "Visu Latvijai!"—"Tēvzemei un Brīvībai/LNNK", aplūkots 2022. gada 24. septembrī
13. ↑  Vidzemes partija, Latvijas Reģionu apvienība, aplūkots 2022. gada 24. septembrī
14. ↑  Latvijas attīstībai, aplūkots 2022. gada 24. septembrī

Ārējās saites
-------------

* Kandidātu saraksti
* Vēlētāju aktivitāte
* Vēlēšanu rezultāti
* Ievēlēto deputātu saraksts

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * s
* d
* l
2021. gada Latvijas pašvaldību vēlēšanas |
| --- |
|  |
| Valstspilsētu pašvaldības | 
* Daugavpils
* Jelgava
* Jūrmala
* Liepāja
* Rēzekne
* *Rīga* (29.08.2020.)
* Ventspils

 |
|  |
| Novadu pašvaldības | 
* Ādaži
* Aizkraukle
* Alūksne
* Augšdaugava
* Balvi
* Bauska
* Cēsis
* Dienvidkurzeme
* Dobele
* Gulbene
* Jēkabpils
* Jelgava
* Krāslava
* Kuldīga
* Ķekava
* Limbaži
* Līvāni
* Ludza
* Madona
* Mārupe
* Ogre
* Olaine
* Preiļi
* *Rēzekne* (11.09.2021.)
* Ropaži
* Salaspils
* Saldus
* Saulkrasti
* Sigulda
* Smiltene
* Talsi
* Tukums
* Valka
* Valmiera
* Ventspils
* *Varakļāni* (11.09.2021.)

 |

 |